
UGOVOR
O UMJERAVANJU OPREME LABORATORIJE ZA MASU
Zaključen između:
Naručioca: Zavod za metrologiju, ul. Arsenija Boljevića bb, Podgorica, PIB: 02628511, koga zastupa v.d. direktorice MSc Gordana Bajić, s jedne strane (u daljem tekstu: Naručilac) 

i 

Izvršioca: MINISTRSTVO ZA GOSPODARSKI RAZVOJ IN TEHNOLOGIJO - URAD REPUBLIKE SLOVENIJE ZA MEROSLOVJE, Tkalska ulica broj 15, Celje, Slovenija, PIB: 75839172, koga zastupa direktor dr. Samo Kopač, s druge strane (u daljem tekstu: Izvršilac)
PREDMET UGOVORA

Član 1
Predmet ovog Ugovora je pružanje usluga umjeravanja (kalibracije) opreme Laboratorije za masu, Zavoda za metrologiju, u skladu sa Zahtjevom za dostavljanje ponuda za jednostavne nabavke, br. 07-426/21-1672/1, šifra postupka 11946 od 18. 11. 2021. godine, Ponudom Izvršioca MINISTRSTVO ZA GOSPODARSKI RAZVOJ IN TEHNOLOGIJO - URAD REPUBLIKE SLOVENIJE ZA MEROSLOVJE, šifra ponude 14356, dostavljena putem ESJN-a dana 29. 11. 2021. godine u 15:00 sati i Obavještenjem o ishodu postupka jednostavne nabavke: broj 07-426/21-1672/8 od 07. 12. 2021. godine, sa sljedećom specifikacijom usluga:
	Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr...
	Količina

	1. Kalibracija (etalona mase garniture tegove E1 od 1 mg – 5 kg

Mjerna nesigurnost za klasu E1 u skladu sa OIML R 111

Uslugu je neophodno izvršiti uz izdavanje kalibracionog sertifikata.
	28 kom.

	2. Kalibracija (etalona mase) pojedinačni teg E1 10 kg

Mjerna nesigurnost za klasu E1 u skladu sa OIML R 111

Uslugu je neophodno izvršiti uz izdavanje kalibracionog sertifikata.
	2 kom.


CIJENA I NAČIN PLAĆANJA
Član 2
Ukupna vrijednost ugovora za predmetnu nabavku, prema prihvaćenoj ponudi iznosi: 2.330,16 € bez uračunatog PDV-a, vrijednost PDV-a: 0,00 €.
Naručilac se obavezuje da će isplatiti ugovorenu cijenu u roku od 15 dana od dana ispostavljanja fakture, na žiro račun Izvršioca.
ROK IZVRŠENJA USLUGA
Član 3
Rok izvršenja usluga je 60 dana od dana zaključivanja ovog Ugovora.
OBAVEZE UGOVORNIH STRANA

Član 4
Izvršilac se obavezuje:

- da će usluge koje su predmet ovog Ugovora izvršiti kvalitetno i prema važećim standardima u ovoj oblasti; 
- da će usluge izvršiti u ovim Ugovorom definisanim roku;
- da usluge pruža kvalifikovanom radnom snagom sa potrebnim iskustvom za ovu vrstu posla;

- da o svom trošku ispravi i otkloni opravdane primjedbe Naručioca u pogledu izvršenja tražene usluge; 
- da nadoknadi svu štetu Naručiocu koja bude prouzrokovana nesavjesnim, nestručnim radom ili krivicom lica koje vrši uslugu.
Član 5 
Naručilac se obavezuje da po dogovorenom terminu uvede Izvršioca u posao, na način što će mu dopremiti opremu za umjeravanje (kalibraciju).
ANTIKORUPCIJSKA KLAUZULA

Član 6
Ugovorne strane se obavezuju da će preduzimati mjere kojima se sprečava bilo kakva koruptivna radnja u toku realizacije Ugovora. 

Ukoliko se utvrdi da bilo koja ugovorna strana preduzima koruptivne radnje, Ugovor će se smatrati ništavim. 

Ugovor o javnoj nabavci koji je zaključen uz kršenje antikorupcijskog pravila ništav je u smislu člana 38 stav 3 Zakona o javnim nabavkama („Sl. list CG“, br. 74/19).
RASKID UGOVORA

Član 7
Ugovorne strane su saglasne da do raskida ovog Ugovora može doći ako Izvršilac ne bude izvršavao svoje obaveze u roku i na način predviđen Ugovorom, odnosno u slučaju kada Naručilac ustanovi da kvalitet pruženih usluga ili način na koji se pružaju odstupa od traženog, odnosno ponuđenog kvaliteta iz ponude Izvršioca.
Naručilac je obavezan da u slučaju uočavanja propusta u obavljanju posla pisanim putem pozove Izvršioca i da putem Zapisnika zajednički konstatuju uzrok i obim uočenih propusta. 

Ukoliko se Izvršilac ne odazove pozivu Naručioca, Naručilac angažuje treće lice na teret Izvršioca.
PRIMJENA PROPISA

Član 8
Za sve okolnosti i slučajeve koji nijesu regulisani odredbama ovog Ugovora, shodno će se primjenjivati odredbe Zakona o obligacionim odnosima („Sl. list CG“, br. 47/08, 04/11 - drugi zakon i 22/17) i drugih pozitivno-pravnih propisa Crne Gore.

SUDSKA NADLEŽNOST

Član 9
Sve eventualne sporove, koji bi nastali iz ili povodom ovog Ugovora, ugovorne strane će pokušati da riješe sporazumno, a ukoliko to nije moguće, iste će riješiti nadležni sud u Podgorici.

PRIMJERCI UGOVORA

Član 10
Ovaj Ugovor je pravno valjano zaključen i potpisan od dolje navedenih ovlašćenih zakonskih zastupnika ugovornih strana i sačinjen je u 4 (četiri) istovjetna primjerka, od kojih su po 2 (dva) primjerka za svaku ugovornu stranu.

